Et bilde som inneholder tekst, Font, Grafikk, grafisk design

Automatisk generert beskrivelse

Leseløp: Å avdekke elevers leserhistorier

|  |  |  |
| --- | --- | --- |
| Hva og tid | Hvordan | Hvorfor |
| Anslag med «kroppen tar  stilling»  5 minutter | Anslaget iscenesettes ved at læreren bruker oppvarmingsøvelsen «kroppen tar stilling». Elevene får ulike små kroppslige oppdrag de skal utføre. Et eksempel:  Reis deg opp dersom svaret er «ja», sett deg på gulvet dersom svaret ditt er «nei», og ta stilling til følgende:  • Jeg har lest en fotballtabell.  • Jeg har lest en busstabell.  • Jeg har fortalt en vits.  • Jeg liker vitser.  • Jeg har lest noter.  Deretter bruker elevene kroppen sin til å ta stilling til ulike påstander ved at dere bruker den ene siden av klasserommet som positiv (enig) og motsatt side som negativ (uenig).  Mulige påstander:  • Jeg liker tegneserier.  • Jeg liker å lese romaner.  • Jeg liker å ha på undertekst på film.  • Jeg leser litt hver dag.  • Jeg må lese mye når jeg spiller ulike dataspill. | Elevene blir nysgjerrige, overrasket og interessert i hva som egentlig skal skje denne timen.   Anslaget aktiverer elevenes forforståelse.  Anslaget skaper motivasjon og engasjementet for  videre muntlig aktivitet.  Kroppslig tilstedeværelse tvinger elevene til å ta et standpunkt. |
| Anslag med  «i hønsegården»  5 minutter | Dette er en videreføring av «kroppen tar stilling». Øvelsen er at elevene i tillegg til å plassere seg i rommet argumenterer muntlig for sitt perspektiv. Dette anslaget iscenesettes derfor med metoden «i hønsegården». Elevene bruker stemmen sin samtidig ved at alle roper, hvisker og prater i munnen på hverandre.    Eksempler på mulige oppdrag til elevene:   * Rop ut det første du tenker på når du hører ordet *lesing* (hele klassen roper samtidig). * Sett deg på pulten og hvisk ut i luften hva du assosierer med *bok*. * Mim ut din første assosiasjon til *avis* og rop ut hvorfor du mimet det du gjorde. * Hvisk til noen i nærheten av deg hva du tenker på når du hører ordet *roman*. * Gå bort til nærmeste vegg og vis med ansiktet hva du mener om tegneserier. | Muntlig kommunikasjon er kjerneelement.  Elevene bryter lydmuren og deltar aktivt i timen. |
| Helklassesamtale  om anslagene | Helklassesamtalen er knyttet til «kroppen tar stilling» og «i hønsegården». Gjennom samtalen arbeider elevene med å finne argumenter og begrunne egne valg. Elevene drøfter hvorfor de var negative eller positive til påstandene de fikk. De kan også få fortelle hva de hvisket og ropte ut i rommet under «i hønsegården».  Etter dette stilles åpne spørsmål knyttet til hva de leser i det daglige. Dette vil etter hvert kunne føre til en introduksjon av et utvidet tekstbegrep. | Elevene kan reflektere og drøfte egne tanker.  Det kan være lettere for elevene å ta ordet i helklasse når de allerede har brutt lydmuren.  Elevene skal tenke over og få en utvidet forståelse av begrepet lesing. |
| Skrivebestilling med helklassesamtale  7 minutter | Elevene får disse setningene utdelt og fyller inn sine egne meninger.   * Lese i timer på skolen er … fordi … * Gå på biblioteket er noe som … * Lytte til lydbok gjør jeg … Det … * Vennene mine leser … * På fritiden leser jeg … * Å bli lest høyt for av læreren er … fordi …   Videre fyller elevene inn en tabell der de skal huke av på hvor ofte de leser ulike typer tekster, og hvor ofte de leser hver dag. Tabellene finnes på tidslinja under «oppgaver om elevers lesing». Tabellen som fylles ut, kan også brukes til å lage ulike diagrammer. Eksempelvis kan det lages et sektordiagram som viser hvor ofte elevene  i klassen leser.  Avslutningsvis svarer elevene på skrivebestillingen:   * Nevn en bok eller tekst du har lest og som du synes er god. Begrunn svaret ditt ved å si noe om hvorfor den er god, og hva den handler om. | Øvelsen starter tankeprosesser hos elevene knyttet til metaperspektiv på egen lesing.  Slike diagrammer åpner for tverrfaglig jobbing.  Sektordiagrammer vil gjøre det lettere for elevene å visualisere klassens forhold til lesing. |
| Læreren modellerer egen leserhistorie  14 minutter | Læreren lager en lysbildeframvisning som tar for seg lesing i ulike faser av livet (barndommen, ungdomstida og voksenlivet). Læreren viser fram en eller flere bildekollasjer som inkluderer bilder av eksempelvis romaner, forfattere, dataspill, brettspill, tegneserier, sosiale medier og lignende. Læreren forteller også om personlige minner og opplevelser knyttet til de ulike tekstene.  Læreren kan også spille inn en podkast hvor hen blir intervjuet og forteller sin leserhistorie. | Elevene har behov for en modelltekst å lene seg på.  Elevene får innblikk i lærerens leseerfaring.  Elevene får innblikk i metaperspektivet læreren har på egen lesing. |
| Press-skriving om  egen leserhistorie  5 minutter | Elevene får i oppgave å press-skrive om leserhistorien sin. De kan inkludere det de husker av lesing fra tidlig barndom, barneskolen og ungdomsskolen. De kan liste opp titler på bøker, forfattere, minner, viktige personer o.l. Læreren setter på stoppeklokke, og elevene skriver i tre minutter. | Spontan skriving får i gang viktige tankeprosesser. |
| Min leserhistorie  50 minutter | Elevene skal lage sin egen leserhistorie. Elevene tar utgangspunkt i støttespørsmålene under.   * Hvem leste for deg da du var liten, og hva ble lest? * Er det noe du husker spesielt godt fra disse lesestundene? * Når du begynte å lese selv, hvor gammel var du? Likte du det? * Er det noen leseopplevelser fra barndommen du husker spesielt godt? Noen tekster? * Hvilken sjanger liker du best å lese? * Hvilke andre typer tekster leser du? * Når du leser saktekster, hva leser du da? * Hva vil du lese når du blir stor, tror du? Hvilke typer tekster? * Har du noen lesetips? * Kan du huske en forside fra en bok som gjorde inntrykk på deg? * Hva leser du på skolen? * Hva leser du nå? * Hvor leser du? * Snakker du om det du leser, med noen?     For å lage egen leserhistorie kan elevene eksempelvis velge mellom disse tre oppgavene:   1. **Podkast**: Samarbeid to og to. En er podkastvert, og den andre er den som besøker studioet til verten. Navnet på podkasten skal være «Våre leserhistorier» eller noe lignende. Verten spiller en voksen som pleier å invitere folk som forteller om sine leserhistorier. Denne gangen har hen invitert en ungdom til å komme til studio for å fortelle *sin leserhistorie*. Podkasten bør ha passende lydeffekter. 2. **Lag leserhistorien din ved å bruke PowerPoint.** Individuelt eller to og to. Bruk et lysark i PowerPoint. Lag en bildekollasj ved å lime inn et bilde av deg selv og bilder av alle tekstene som er med i leserhistorien din. Legg på lyd og les inn en tekst du har skrevet om leserhistorien din. Husk å bruke muntlige virkemidler. 3. **For den som liker å skrive! Skriv en reflekterende og utforskende tekst om leserhistorien din.** Ta utgangspunkt i spørsmålene innledningsvis og utforsk egen leserhistorie ved å skrive en personlig tekst. Du bør nevne ulike tekster og forfattere samt reflektere rundt din rolle som leser. | I leserhistorien kartlegges for eksempel holdninger til lesing, lesemodeller eleven har i nære relasjoner, og mulige temaer og sjangre eleven kan motiveres av.  I tillegg kartlegges medievaner og elevens forhold til digitale tekster og sosiale medier i tillegg til elevens bruk av skole- og folkebibliotek.  Merk at noen elever kanskje ikke har så stor leserhistorie. Da må spørsmålene og oppgavene vris på: Hva vil du like å lese om? Hva leser du nå? Finn noen forsider du liker, og forklar hvorfor du liker dem?      I tillegg kan man fokusere mer på tekster omkring oss: busstabell, instruksjoner, matoppskrifter,  noter mv. |